Olga Casado Mendoza

Olga Casado Mendoza, sortzez Olga Mendoza Casado (Madril, 2002ko irailaren 8a) emakume toreatzailea da.

 Biografia 
Madrilen jaio zen arren, familia- sustraiak Aguilafuenten ditu eta haurtzaroa herri segoviar horretan eman zuen. Bertan egiten ziren jaietako zezenketak ikusten eta gerora entzierroetan parte hartzen hasi zitzaion zezen munduaren gaineko interesa pizten, etxean zaletasun handikoak izan ez baziren ere.

Batxillergo Artistikoa ikasi ostean, Kirol Gradu bat egin zuen. Baina zezenen munduak erakarrita, 2018 urtean formatzeari ekin zion, Madrilgo Tauromakia Eskolan lehenengo eta Jose Cabero “Yiyo”ren Eskola Taurinoan gero. 2022ko denboraldian hasi zen plazarik plaza eta karteletan azaltzen eta apirilean San Martin de la Vegako zezen plazan toreatu zuen bere lehen txekorra. Zaldien gaineko pikatzaile barik Miraflores de la Sierran, hau ere Madrilgo Erkidegoan egin zuen debuta 2023ko abuztuan eta pikatzaileoz lagundutako estreinaldia, ostera, 2025eko martxoan, Olivenzako zezen plazan borobildu zuen belaunikatuz harrera eginez zezenari. Bere faenak txaloak eta belarri jaso zuen. 

Arratsalde askotan jaso ditu ikuslegoaren miresmen eta goraipamenak, toreatu dituen zezenen belarri eta buztan ugari moztuz, bere jardun onaren  erakusle. Kapotearekin eta ezpatarekin erakutsitako trebeziaren sari gisa, plaza batzuetan ate handitik eta lepogainean ere atera izan dute zezenzaleek. 

Emakume moduan bere lekua aldarrikatzen du toreatzearen lanbide tradizionalki maskulinoan, eta irizten dio zezenak ez duela desberdintzen andrazko eta gizonezkoen artean. Aurreiritziak apurtuz, erakutsi nahi du andrek gizonek besteko talentoa, teknika eta ausardia dutela zezenaren aurrean.Cristina Sánchez izan du erreferente eta bere sasoiko emakume toreatzaile distiratsuena izateko ametsarekin dihardu  diziplina handiz lanean.

 Aitortzak 

 Aguilafuenten Olga Casadoren izena daraman Zezenketa-Peña dute. 

 Sariak 

 2023an Pino de Plata saria eman zioten Burgosko Huerta de Rey herrian

 Erreferentziak 

 Kanpo estekak 

 Elkarrizketa Tele Madriden

Kategoria:Madrildarrak
Kategoria:Toreatzaileak
Kategoria:Emakume toreatzaileak